Bashkëpunimi mes Kinës dhe Hollywood-it 
Zgjerimi i klasës së mesme në Kinë i ka dhënë një shtysë induistrisë vendase të filmit
Kina është tregu i dytë më i madh për filmat, mbas Amerikës së Veriut. Të ardhurat nga shitja e biletave nëpër kinematë kineze janë shtuar me 30% në vit. Kina po zgjeron edhe bashkëpunimin në industrinë argëtuese me Hollywoodin dhe kjo po ndryshon disi mënyrën e biznesit të Hollywoodit. Një ushtri e huaj pushtoi Shtetet e Bashkuara në riprodhimin e filmit Red Dawn vitin e kaluar. Por producentët bënë një ndryshim përpara se filmi të shfaqej. Historia e amerikanëve, që luftonin me të huajt, kishte ushtarë kinezë në rolin e armiqëve. Tani, ata janë ushtarë të Koresë së Veriut - dhe publiku kinez nuk ofendohet Disa filma të njohur me veprim kanë lidhje me Kinën. Filmi që pritet të dalë “IRON MAN 3” është xhiruar pjesërisht në Kinë, dhe skenari i tij është shqyrtuar me kujdes nga zyrtarët kinezë. Gjithashtu ndjenjat e kinezëve ndikuan në filmin epik “2012”, thotë Stanley Rosen i Universitetit të Kalifornisë së Jugut. Ai studion industrinë kineze të filmit. Filmi i fundit me spiunazh “Skyfall” pati skena që u heqën për shikuesit kinezë. Por shikuesit kinezë i duan filmat e mëdhenj me efekte speciale, ndaj filmat e Hollywood-it sigurojnë gjysmën e të ardhurave nga kinematë kineze. Aktorja e lindur në Kinë Lisa Lu interpreton perandoreshën e moshuar në filmin epik të Bernardo Bertolucit të vitit 1987 “Perandori i fundit”, një bashkëprodhim kinez i xhiruar kryesisht në Kinë. Ajo thotë se tregu i sotëm ka krijuar role të mira për aktorët aziatikë. Kjo nuk ishte e vërtetë në vitet 1950. Zgjerimi i klasës së mesme në Kinë i ka dhënë shtytje industrisë kineze të filmit. Komedia e vitit të kaluar “Lost in Thailand” e regjisorit Xu Zheng ishte sukses i madh për sa i përket të ardhurave, duke u renditur e dyta në Kinë për fitimin e saj mbas filmit Avatar. Kina është tërheqëse edhe për sheshet e xhirimeve me kosto të ulët dhe pika të shumta xhirimi, thotë Lisa Lu. Studiot e Hollywood-it po gjejnë partnerë kinezë për bashkëpunimet e tyre dhe kompanitë Disney dhe DreamWorks Animations po investojnë në pikat turistike në Shangai, thotë Stanley Rosen. Edhe Kina po vjen në Hollywood. Kompania kineze TCL ka blerë të drejtën e emrit për kinemanë historike kineze Grauman në bulevardin e Hollywood-it. Edhe konglomerati kinez, grupi Dalian Wanda ka blerë rrjetin e madh të kinemave amerikane, AMC. Lidhjet mes Kinës dhe Hollywood-it pritet të shtohen edhe më tej në atë ardhmen.